किसान पंचायत 30 को, बनाएंगे रणनीति
किसान पंचायत 30 को, बनाएंगे रणनीति
खिलेड़ी| भारतीय किसान संघ बदनावर ब्लॉक 30 दिसंबर को किसान पंचायत का आयोजन कर रहा है। किसान संघ के राधेश्याम पाटीदार फुलेड़ी ने बताया ग्राम कोद में होने वाली पंचायत में बिजली कटौती, ट्रांसफॉर्मर ओवरलोड की समस्या, फसल नुकसान सर्वे, कृषि ॠण वितरण, फसल बीमा क्लेम, बदनावर तहसील में तालाब आदी की जरूरत पर विचार कर रणनीति बनाई जाएगी। इसके अलावा किसान एकजुट होकर प्राइवेट कंपनी द्वारा बिना मुआवजा दिए जमीन अधिग्रहित कर कार्य करने के विरोध में संबंधित अधिकारियों को सामूहिक आवेदन दिए जाएंगे। सभी समस्याओं का एक ज्ञापन मुख्यमंत्री तक पहुंचाया जाएगा। मुख्यमंत्री को ज्ञापन देने के बाद समस्या का शीघ्र निराकरण नहीं हुआ तो संघ द्वारा फिर बैठक कर आंदोलन की रूपरेखा बनाई जाएगी।
hin_Deva hin_Deva hin_Deva